เงินบาทเปิดแข็งค่า 35.35 บ. ตามทิศทางภูมิภาค รับดอลล์อ่อน
เงินบาทเปิด แตะ 35.35 บ./ดอลลาร์ กลับมาแข็งค่าจากปิดตลาดเย็นวานนี้ที่ระดับ 35.52 บ./ดอลลาร์ เนื่องจากไบเดน มีแนวทางที่จะลดภาษีน้ำมัน ทำให้ราคาน้ำมันย่อตัวลง

เงินบาทเปิด แตะ 35.35 บ./ดอลลาร์ กลับมาแข็งค่าจากปิดตลาดเย็นวานนี้ที่ระดับ 35.52 บ./ดอลลาร์ เนื่องจากไบเดน มีแนวทางที่จะลดภาษีน้ำมัน ทำให้ราคาน้ำมันย่อตัวลง
23 มิ.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 35.35 บาท/ดอลลาร์ แข็งค่าจากปิดตลาดเย็นวานนี้ที่ระดับ 35.52 บาท/ดอลลาร์
ทั้งนี้ เงินบาทแข็งค่าเช่นเดียวกับสกุลเงินในภูมิภาคส่วนใหญ่ เนื่องจากเมื่อคืนนี้อัตราผลตอบแทนพันธบัตรสหรัฐฯ ย่อตัวลง ทำให้ดอลลาร์อ่อนค่าเมื่อเทียบกับสกุลเงินอื่นๆ เนื่องมาจากประธานาธิบดีโจ ไบเดน มีแนวทางที่จะลดภาษีน้ำมัน ทำให้ราคาน้ำมันย่อตัวลง
ขณะที่ประธานธนาคารกลางสหรัฐ (เฟด) ชี้ว่ามีความเป็นไปได้ว่าเศรษฐกิจสหรัฐจะถดถอย
นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 35.25 – 35.50 บาท/ดอลลาร์
สำหรับปัจจัยที่ต้องติดตามวันนี้ คือ ดัชนีผู้จัดการฝ่ายจัดซื้อ (PMI) ภาคการผลิตขั้นต้นเดือนมิ.ย.จากเอสแอนด์พี โกลบอล ของฝั่งอียู และสหรัฐฯ และจำนวนผู้ขอรับสวัสดิการว่างงานรายสัปดาห์ ของสหรัฐฯ นอกจากนี้ ยังต้องติดตามถ้อยแถลงของประธานเฟดที่จะแถลงนโยบายต่อสภาผู้แทนราษฎรด้วย
THAI BAHT FIX 3M (22 มิ.ย.) อยู่ที่ระดับ 0.40892% ส่วน THAI BAHT FIX 6M อยู่ที่ระดับ 0.79531%